URBI Projektová kancelária
040 01  Košice, Zvonárska 23, tel./fax.č. 055/62 551 60, E-mail: belurbi@stonline.sk

URBANISTICKÁ ŠTÚDIA
PRE ZMENU ÚZEMNÉHO PLÁNU MESTA 
LEVOČA

SPRIEVODNÁ SPRÁVA

Košice, 2005

Obstarávateľ:  		Mesto Levoča
Zastúpený:		Miroslav Čurilla 
Primátor mesta 
		
			                                                                                                                                                               Vo veciach technických: 		Ľubomír Labuda			                                               		Vedúci odd. výstavby	

Osoba s odbornou spôsobilosťou		Ing. Jaroslav Lizák
pre obstarávanie ÚPD a ÚPP:  

Riešiteľský kolektív:

Hlavný riešeiteľ:                                  			Ing. arch. Alexander Bél

Zodpovední riešitelia:                          			 					
Technické disciplíny
Doprava: 					Ing. Frantíšek Hrádocký
Vodné hospodárstvo:					Ing. Marta Osifová		
Zásobovanie plynom,				
elektrickou energiou a telekomunikácie: 		Ing. Štefan Tkáčik			
Grafické spracovanie 					
a digitalizácia:				Zuzana Krátka

OBSAH

1. ÚVOD
    1.1. ÚDAJE O ZADANÍ ÚLOHY
1.2. HLAVNÉ CIELE RIEŠENIA
1.3. VYMEDZENIE A CHARAKTERISTIKA RIEŠENÉHO ÚZEMIA
1.4. ÚDAJE O POUŽITÝCH PODKLADOCH
2. NÁVRH RIEŠENIA
2.1. VÄZBY NA ŠIRŠIE ÚZEMIE A FAKTORY LIMITUJÚCE NAVRHOVANÉ RIEŠENIE
2.2. ZÁKLADNÁ KONCEPCIA RIEŠENIA
2.3. VEREJNÉ DOPRAVNÉ A TECHNICKÉ VYBAVENIE
2.3.1. Dopravné riešenie
2.3.2. Zásobovanie vodou
2.3.4. Zásobovanie elektrieckou energiou
2.3.6. Telekomunikácie
2.4. ZÁSADY STAROSTLIVOSTI O ŽIVOTNÉ PROSTREDIE
3. NÁVRH NA ZMENU A DOPLNENIE ZÁVÄZNEJ ČASTI ÚZEMNÉHO PLÁNU MESTA
4. SCHÉMA ZÁVÄZNÝCH ČASTÍ RIEŠENIA A VEREJNOPROSPEŠNÝCH STAVIEB

1. ÚVOD
1.1. ÚDAJE O ZADANÍ ÚLOHY
Urbanistická štúdia pre zmenu  Územného plánu mesta Levoča je vypracovaná na základe zmluvy o dielo uzatvorenej medzi mestom Levoča a projektovou kanceláriou URBI Košice. V urbanistickej štúdii  je riešená lokalita južne od existujúcej priemyselnej zóny mesta pri ceste do Spišskej Novej Vsi, ktorá nebola zahrnutá do územia riešeného v územnom pláne mesta.. Urbanistická štúdia je vypracovaná za účelom zdokumentovanie územno-technických súvislostí navrhovanej zmeny a jej dopady na priestorové usporiadanie a funkčné využitie okolitého územia mesta Levoča.  Prerokovanie prebehne primerane podľa ustanovení § 22 až 25 stavebného zákona a po jeho ukončení sa spracuje čistopis zmeny územného plánu mesta. 
Komplexné priestorové usporiadanie a funkčné využívanie územia mesta rieši Územný plán mesta Levoča, ktorý schválilo Mestské zastupiteľstvo v Levoči uznesením č. 33/B/53 dňa 23.06.2005. Záväzné časti územného plánu vyhlásilo svojim nariadením č. 138/2005 zo dňa 23.06.2005, ktoré nadobudlo účinnosť dňa 24.07.2005. K dátumu spracovania tohto zadania neboli schválené žiadne čiastkové zmeny územného plánu mesta. 
So začatím obstarávania čiastkovej zmeny  Územného plánu mesta Levoča. súhlasilo Mestské zastupiteľstvo v Levoči uznesením č. 35/D/1  zo dňa  23.08.2005.

1.2. hlavné ciele riešenia
	Hlavným cieľom riešenia je zmena funkčného využitia a priestorového usporiadania územia mesta z poľnohospodárskej pôdy (orná pôda, trvalé trávne porasty a ostatná zeleň) na zastavané územie (priemyelná výroba, zeleň, dopravu a občianske vybavenie) v súvislosti s uvažovanou výstavbou priemyselného parku a preriešenie všetkých dotknutých územno-technických prvkov riešených v územnom pláne mesta. 
Podľa schváleného a platného územného plánu mesta patrí lokalita riešená v urbanistickej štúdii do plôch využívaných ako orná pôda, trvalé trávne porasty a ostatná zeleň.
Podľa zadania pre vypracovanie urbanistickej štúdie je v riešenej lokalite potrebné rešpektovať:
•	nová výstavba musí rešpektovať konfiguráciu terénu a kompozičné gradovanie vyplývajúce z kontinuálneho vývoja, pričom nesmie narušiť diaľkové pohľady na sídlo a jeho začlenenie do krajinného rámca a musí rešpektovať hlavné dominanty mesta (bod č.1.2.1. záväznej časti ÚPN M),
•	navrhované rezervné územie pre rozvoj priemyslu,
•	navrhovanú diaľnicu D1,
•	navrhované prepojenie nevyužívaného vodovodného potrubia s novým potrubím DN 200,
•	prívodné vodovodné potrubie DN 500 s možnosťou zmeny smerového vedenia,
•	vysokotlakový plynovod DN 150 PN 4,0 s možnosťou zmeny smerového vedenia,
•	elektrické 22 kV vzdušné vedenia 2x s možnosťou zmeny smerového vedenia a prípadnej kanalizácie,
•	miestne telekomunikačné vedenie s možnosťou zmeny smerového vedenia,
•	diaľkové telekomunikačné vedenie s možnosťou zmeny smerového vedenia,
•	genofondovú lokalitu č. 51 Šibenický potok,
•	stavby úprav Šibenického potoka (body 4.15 a 13.B.9 záväznej časti ÚPN M),
•	archeologickú lokalitu Stará Levoča s farským kostolom sv. Mikuláša.
Uvedené požiadavky sú v urbanistickej štúdii dodržané. Problematickým môže byť lokalizácia čistiarne odpadových vôd priemyselného parku, ktorá je schematická a bude sa upresňovať podľa výškopisného zamerania územia a dokumentácie pre územné rozhodnutie.

1.3. VYMEDZENIE A CHARAKTERISTIKA RIEŠENÉHO ÚZEMIA
Riešené územie leží v južnej časti jadrového mesta.
Priamo riešené územie (lokalita Priemyselná zóna) je vymedzené cestou II/533, v územnom pláne navrhovanou južnou hranicou zastavaného územia, Šibenický potok a navrhovanou diaľnicou D1. Dotknuté územie (nepriamo riešené územie) je vymedzené cestou I/18, jej navrhovanou preložkou, cestou II/533, železničnou stanicou, železničnou traťou, navrhovanou diaľnicou a navrhovanou cestou II/533. 

1.4. ÚDAJE O POUŽITÝCH PODKLADOCH
Východiskovým podkladom pre vypracovanie predmetného doplnku je schválený ÚPN mesta Levoča a zadanie schválené mestským zastupiteľstvom v Levoči uznesením č. 36/B/24 dňa 22.09.2005. 
	
2. NÁVRH RIEŠENIA
2.1. VÄZBY NA ŠIRŠIE ÚZEMIE A FAKTORY LIMITUJÚCE NAVRHOVANÉ RIEŠENIE
Riešené územie sa nachádza južne od v ÚPN M navrhovanej priemyselnej zóny mesta. Územie je limitované existujúcou cestou II/533, navrhovanou diaľnicou D1 a železničnou traťou. Pre vytvorenie ucelenej plochy a jej plošných parametrov podľa požiadaviek vyplývajúcich z technológie výroby je potrebné posunúť trasu navrhovanej preložky cesty č. I/18 južným smerom a upraviť trasy existujúcich i navrhovaných inžinierskych sietí.      

2.2. ZÁKLADNÁ KONCEPCIA RIEŠENIA 
Naplnenie požiadavky na lokalizáciu priemyselného parku v  požadovaných veľkostných parametroch si vyžaduje rozšírenie navrhovaného zastavaného územia mesta južným smerom a zmenu funkčného územia priemyselnej výroby (ÚPV) na funkčné územie priemyselného parku (ÚPP). 
V riešenom území sa nachádza i archeologická lokalita „Stará Levoča“, ktorá vytvára samostatné funkčné územie špecifického charakteru zo zameraním na archeologický výskum a prezentáciu historického vývoja Starej Levoče. Ako možná súčasť programu prehliadky historickej Levoče bude vybavená parkoviskom pre osobné automobily a ďalším vybavením podľa požiadaviek orgánov ochrany pamiatok a prevádzkovateľa. Táto lokalita je riešená ako samostatný celok od priemyselného parku odizolovaný ochrannou zeleňou s dopravným prístupom z ul. Pri likérke.        

2.3. VEREJNÉ DOPRAVNÉ A TECHNICKÉ VYBAVENIE
Základné princípy verejného dopravného a technického vybavenia sa oproti záväznej časti ÚPN M nemenia, menia sa iba niektoré smerové vedenia. 

2.3.1. Dopravné riešenie
Územný rozvoj južnej časti mesta, jeho rozšírenie oproti schválenému ÚPN M vyvoláva požiadavky aj na úpravy – zmeny trasovania navrhovanej základnej uličnej siete tak, aby sa tento požadovaný rozvoj umožnil. Popri tom sa požaduje, aby:
1.	Schválená koncepcia rozvoja základnej uličnej siete v ÚPN-M Levoča ako „radiálno – okružný uličný systém“ bola funkčne rešpektovaná.
2.	V plnej miere bola rešpektovaná projektovaná trasa diaľnice D1, určená lokalitá (priestor) pre diaľničnú križovatku s diaľničným privádzačom a plánovanou trasou preložky cesty II/533 vo funkcii diaľničného privádzača do Spišskej Novej Vsi.
Úlohou zmeny dopravného riešenia cestných komunikácií je navrhnúť trasu výhľadovej preložky cesty I. triedy č 18, ktorá: 
a.)	povedie mino územia súvislej mestskej zástavby – mimo historické jadro mesta, nakoľko dnešná trasa požadovanej funkcii nevyhovuje;
b.)	bude plniť funkciu sprievodnej súbežnej komunikácie ku diaľnici D1 v požadovaných parametroch
Navrhovaná trasa preložky cesty I/18 sa posúva južným smerom do súbehu                   s  diaľnicou D1 a vedie okrajom ochranného pásma diaľnice. Do pôvodnej trasy návrhu ÚPN-M sa pripojuje na východnej strane v priestore kríženia s existujúcou železničnou traťou, pokračuje súbežne s diaľnicou a úrovňove križuje dnešnú cestu II/533. Zaústenie na západnej strane mesta sa navrhuje do plánovanej okružnej diaľničnej križovatky Levoča, ktorá je t.č. v štádiu projektovej prípravy. Predložené riešenie vyžaduje overenie technického riešenia s predpokladaným prepracovaním projektu kruhovej križovatky a trasy úseku diaľničného privádzača v rámci projektu preložky cesty II/533. 
 Navrhovaná trasa preložky cesty I/18 vyžaduje povolenie a udelenie výnimky z ochranného pásma diaľnice.
	Okrem cestného napojenia sa navrhuje napojenie na železničnú vlečku z vlečkovej koľaje PILVUD-u.

2.3.2. Zásobovanie vodou 
Riešená lokalita priemyselného parku sa nachádza v južnej časti mesta Levoča, v blízkosti plánovanej diaľnice Poprad - Prešov. 
Jedným so spôsobou zásobovanie vodou mesta Levoča, je  zo Spišsko – popradskej vodárenskej sústavy. Realizované je prívodným potrubím DN 500, z vodojemu Hrabušice -  o objeme 2 x 650 m3 hl. 605/600 m. n. m. Do vodojemu  Hrabušice je  voda privádzaná z prameňa Liptovská Teplička, odber z potoka  - úpravňa vody  Veľká biela voda, Spišské Bystré a vrt  - Teplično.  
Prívodným potrubím DN 500, je z vodojemu Hrabušice  voda privádzaná do vodojemu Levoča II.,  o objeme 1000 m3 , hl. 600/595 m. n. m. Časť trasy tohoto prívodného potrubia ide územím s ktorým je uvažované pre navrhovaný priemyselný park.
Z tohto dôvodu navrhujeme preloženie potrubia DN 500mm, mimo záujmové územie priemyselného parku v dĺžke cca 1150m.
Návrh zásobovania pitnou vodou  
Táto časť mesta sa nachádza v I. tlakovom pásme, kde je voda dopravovaná z vodojemov  Levoča I. a II. s kótou max. hladiny 600,0 m. n m. a min. hladinou 595.0 m. n. m.  
Pre potrebu priemyselného  parku, ktorého územie  sa nachádza medzi vrstevnicami 500,0 až 535,0m. n. m. navrhujeme sprevádzkovať jestvujúci vodojem 2x250m3, s kótou dna 562,5m. n. m. a max. hladinou 566,0m. n. m. , ktorý sa v súčasnosti nevyužíva.
K vodojemu je potrebné realizovať prípojku od prívodného potrubia DN 500mm (prívod z VDJ Hrabušice). Od vodojemu 2x250m3 zrealizovať  zásobovacie potrubie DN 200mm, v súbehu s preloženým potrubím DN 500mm až po prepojenie s jestvujúcim potrubím DN 300mm, ktoré kedysi slúžilo ako prívodné potrubie (Sp.N.Ves – Harichovce - Levoča) a v súčasnosti sa nevyužíva. 
Prepojením navrhovaného potrubia DN 200mm na  potrubie DN 300mm, by sa v budúcnosti toto mohlo využívať  v súlade s ÚPN mesta Levoča pre zásobovanie ďalších priemyselných zón v tejto lokalite. Zároveň by sa vo vodojeme 2x250m3 , vytvorila dostatočná akumulácia vody a využilo by sa odstavené potrubie DN 300mm, ktoré je v súčasnosti využívané len úseku nachádzajúcom sa v meste.
Udávaná potreba vody pre navrhovaný „Priemyselný park“ , kde je  uvažované s ľahkým strojárenským priemyslom pre cca 700 až 1200 zamestnancov, je ročne 
21  000m3/rok.
Maximálna denná potreba:		Qmd =  57,5m3 /deň = 57 534 l/deň = 0,667 l/s
Tlakové pomery
Plocha uvažovaná pre výstavbu „Priemyselného parku„ sa nachádza medzi vrstevnicami 500,00 a ž 535,00m. n. m. Z toho vyplýva že zásobovanie z VDJ 2x250m3 s dnom 562,5 a max. hl. 566,0m. n. m. čo sa týka tlakových pomerov ako aj veľkosti akumulácie  bude vyhovovať. Pri prepojení na jestvujúce potrubie DN 300, je potrebné osadiť uzávery .

2.3.3. Odkanalizovanie územia
Lokality vyčlenené  pre  „Rozvoj priemyslu“, ktoré sú mimo možnosti zaústenia do jestvujúcej ČOV mesta Levoča, je potrebné riešiť ich odkanalizovanie samostatne, nezávislé od kanalizácie v meste Levoča. 
Navrhujeme realizovať samostatnú  ČOV pre „Priemyselný park“. Odpadové vody z tejto lokality, ich množstvo a kvalita bude rozhodujúca pri návrhu ČOV. Po vyčistení by odpadové vody boli vyústené do  Šibeničného potoka.
Odtok splaškových vôd:  ( v zmysle STN 73 6701 )
Maximálny odtok splaškových vôd:
Qmax.spl. = Qmd x kd = 0,667l/s  x 1,5 = 1,0 l/s
Odtok  vôd z povrchového odtoku:
Maximálny odtok  vôd:
Q =  x Ss x qs = 0,7 x 34ha x 157l/s/ha = 3 736,6 l/s
 - súčiniteľ odtoku 
	Ss – plocha povodia cca 34ha
	qs – výdatnosť 15min. dažďa pre p=0,5
Vody z povrchového odtoku -  ich zachytávanie a odtok v rámci „Priemyselného parku“  navrhujeme riešiť pokiaľ to geológia dovolí vsakovacím systémom ELWA, keď dažďová voda sa odvádza do vsakovacieho priestoru a postupne vsakuje do podložia, alebo sa tiež môže zachytávať v podzemných zásobníkoch a následne využívať ako úžitková voda v rámci areálu „Priemyselného parku“. 
Predpokladaným miestom napojenia na vodovodnú sieť je existujúci verejný vodovod DN 530, ktorý sa nachádza na severnej strane riešeného územia.

2.3.4. Zásobovanie elektrieckou energiou
	
	Pre riešenú lokalitu pre zdroj elektrickej energie do úvahy prichádza 22 kV vedenie č. 419 a č. 420.
	Pre žiadanú ročnú spotrebu 10 000 MWh/rok a predpokladaný príkon (vyjadrený zainštalovaním transformátorov o výkone 1 x 1150 kVA a 1 x 2 000 kVA) navrhujeme nasledovné  riešenie v dvoch alternatívach:

1.	alternatíva:
-	vybudovanie murovanej trafostanice s rozvodňou 22 kV so zainštalovaním 1 ks transformátora 22/0,4 kV o výkone 1000 alebo 1600 kVA.
-	Zainštalovať do výrobných hál 2-3 ks suchých transformátorov á 1000 kVA spôsobom vysunutých transformovní (spolu s NN rozvádzačmi) s VN káblovými prípojmi z 22 kV rozvodne. 	
2. alternatíva
-   vybudovanie centrálnej transformovne TX s dvoma transformátormi 22/0,4 kV    á 1600 kVA (alebo 3 ks Transformátorov á 1000 kVA) s priestorom pre možnosť zainštalovania ďalšieho 1 ks alebo 2 ks transformátorov.
Pre obidve alternatívy navrhujeme totožné situovanie transformovne, resp. 22 kV rozvodne a tiež totožné VN dvojité káblové napojenie v zemi z jestvujúcich vonkajších 22 kV vedení č. 419 a č. 420.
Pri navrhovaných riešeniach, vychádzajúcich z udanej spotreby a príkonu boli predpokladané odbery: pre technologické a netechnologické potreby (pohony) a osvetlenie.
Pre uvoľnenie plochy riešenej lokality bude z hľadiska elektrických rozvodov potrebné preložiť stožiarovú transformovňu T 10 (v správe SPP) včítane VN prípojky. 

2.3.5. Zásobovanie zemným plynom
Mesto Levoča je plne plynofikované. Jednotlivé odbery plynu sú zabezpečené dvoma regulačnými stanicami plynu, plus jedna navrhovaná RS v rámci schváleného územného plánu mesta. Regulačné stanice sú pripojené na VTL plynovod DN 150 PN 4,0 s výstupom pre STL rozvod.
Predpokladáme, že udaná (ročná) spotreba plynu tvorí iba odbery pre vykurovanie a prípravu jedál. (Technologické spotreby nie sú uvažované.) 
Spotreba tepla je udaná v hodnote 11000 GJ/rok. Pri výhrevnosti zemného plynu 33,9 MJ/m3 to predstavuje cca 11000/33,9 . 1000 = 325000 m3/rok (a pri účinnosti spaľovania 0,8 = 406000 m3/rok).
Udaná spotreba plynu je iba 250000 m3/rok. 
Spotrebu tepla a plynu vypočítame nasledovne: Pre výrobnú plochu (halu) 37000 m2 s výškou h=6m a s potrebami pre vykurovanie a vetranie (pre zabezpečenie hygienických podmienok pracovníkov) uvažujeme s potrebou cca 3250,0 kW/t, čo predstavuje hodinovú potrebu cca 430 m3/h plynu.
Pre 2000 m2 ADM plochy s výškou h=3m uvažujeme s potrebou tepla cca 180,0 kW/t t.j. 24,0 m3/h.
(Pre skladovú plochu teplo a plyn neuvažujeme.)
Celkový hodinový odber plynu:
430,0 + 24,0 = 454,0 m3/h a ročná spotreba cca 750.103m3/rok, t.j.                cca 25400 GJ/rok.
Uvedené odbery plynu navrhujeme riešiť v dvoch alternatívach:

1. aletrnatíva
Vybudovať novú regulačnú stanicu plynu, RS X  s príslušným výkonom pripojením na jestvujúci VTL plynovod so stredotlakým výstupom. 
2. alternatíva
Rozšíriť jestvujúcu RS 1 o výkon stanovený po zmeraní jestvujúceho maximálneho hodinového odberu na výstupe a kontrole dimenzie VTL prípojky.
Pre uvoľnenie uvažovanej plochy pre priemyselný park z hľadiska situovania trás  plynovodu  bude nutná  preložka  jestvujúceho VTL  plynovodu,  navrhovaná    je preložka   jestvujúceho VTL plynovodu a nová trasa pre pripojenie RS navrhovanej v schválenom ÚPN M. 

2.3.6. Telekomunikácie
 	Pripravovaný priemyselný park sa predpokladá pripojiť na telekomunikačnú sieť. Vedenia diaľkovej telekomunikačnej siete sa na priamo riešenom území nenachádzajú.  
	
2.4. ZÁSADY STAROSTLIVOSTI O ŽIVOTNÉ PROSTREDIE
Priemyselný park svojimi kvalitatívnymi a kvantitatívnymi parametrami podlieha posudzovaniu podľa Zákona NR SR č.127/1994 Z.z. o posudzovaní vplyvov na životné prostredie (EIA).

3. NÁVRH NA ZMENU A DOPLNENIE ZÁVÄZNEJ ČASTI ÚZEMNÉHO PLÁNU MESTA
Záväzné časti územného plánu vyhlásilo svojim nariadením č. 138/2005 zo dňa 23.06.2005, ktoré nadobudlo účinnosť dňa 24.07.2005. Z predloženého riešenia urbanistickej štúdie pre zmenu územného plánu mesta Levoča vyplývajú nasledovné zmeny záväzných častí:
1. Zásady a regulatívy priestorového usporiadania a funkčného využívania územia na funkčné a priestorovo homogénne jednotky.
Bod 1.5.1. sa doplňuje 
... a vo výkrese č. 2 Urbanistickej štúdie pre zmenu územného plánu mesta Levoča.
2. Prípustné, obmedzujúce alebo vylučujúce podmienky na využitie jednotlivých        funkčných plôch.
Vkladá sa nový bod: 
 T. Funkčné územie archeologickej lokality „Stará Levoča“ (ÚSL)
Funkčné využitie: ochrana a prezentácia archeologického náleziska regionálneho a nadregionálneho významu.

•	Prípustné sú:
	1. Expozícia archeologických nálezov - lapidárium.
	2. Parkovisko pre návštevníkov s hygienickým vybavením.
	3. Ďalšie zariadenia podľa požiadaviek orgánov ochrany pamiatok  a prevádzkovateľa 
2.	Zásady a regulatívy umiestnenia a rozvoja obytného územia
	Bez zmeny.
4.	Zásady a regulatívy umiestnenia a rozvoja zariadení občianskeho vybavenia  a cestovného ruchu.
	Vkladá sa nový bod:
	4.14. chrániť územie pre vybudovanie archeologického areálu “Stará Levoča“ znázorneného vo výkrese č. 2 Urbanistickej štúdie pre zmenu územného plánu mesta Levoča.
5. Zásady a regulatívy umiestnenia a rozvoja výrobného územia
Bod 5.3. sa doplňuje
... a vo výkrese č. 2 Urbanistickej štúdie pre zmenu územného plánu mesta Levoča.
V návrhu zmien a doplnkov ÚPN-SÚ Humenné č.7 dochádza k:
6.	 Zásady a regulatívy umiestnenia verejného dopravného a technického vybavenia územia.
Bod 6.18. sa doplňuje
...a pri Šibenickom potoku.
Bod 6.19. sa doplňuje
...a v lokalite priemyselného parku podľa Urbanistickej štúdie pre zmenu územného plánu mesta Levoča.
Bod 6.20. sa doplňuje
...a pre preložku VTL plynovodu a výstavburegulačnej stanice v lokalite priemyselného parku.
	Vkladá sa nový bod:
6.25. chrániť územie pre vybudovanie železničnej vlečkovej koľaje z areálu PILVUD do priemyselného parku
7.	 Zásady a regulatívy zachovania kultúrnohistorických hodnôt, ochrany a využívania prírodných zdrojov, ochrany prírody a tvorby krajiny, vytváraní a udržiavania ekologickej stability vrátane plôch zelene.
 	Vkladá sa nový bod:
7.22. chrániť územie areálu archeologického náleziska „Stará Levoča“ vrátane príľahlého pásu ochrannej zelene.
8.	Zásady a regulatívy starostlivosti o životné prostredie.
Bez zmeny
9.	 Vymedzenie zastavaného územia.
Bod 9.5. sa doplňuje 
... a vo výkrese č. 2 Urbanistickej štúdie pre zmenu územného plánu mesta Levoča.
10.	Vymedzenie ochranných pásiem a chránených území podľa osobitných    predpisov.
Bez zmeny
11.	Plochy pre verejnoprospešné stavby, na vykonávanie delenia a sceľovania pozemkov, asanáciu a na chránené časti krajiny.
Bod 11.1.13. sa doplňuje 
... a vo výkrese č. 4 Urbanistickej štúdie pre zmenu územného plánu mesta Levoča.
Bod 11.1.14. sa doplňuje 
... a vo výkrese č. 4 Urbanistickej štúdie pre zmenu územného plánu mesta Levoča.
Bod 11.1.15 sa doplňuje 
... a vo výkrese č. 4 Urbanistickej štúdie pre zmenu územného plánu mesta Levoča.
Bod 11.1.16 sa doplňuje 
... a vo výkrese č. 4 Urbanistickej štúdie pre zmenu územného plánu mesta Levoča.
Bod 11.1.17 sa doplňuje 
... a vo výkrese č. 4 Urbanistickej štúdie pre zmenu územného plánu mesta Levoča.
Bod 11.1.18. sa doplňuje 
... a vo výkrese č. 4 Urbanistickej štúdie pre zmenu územného plánu mesta Levoča.
Bod 11.1.19. sa doplňuje 
... a v lokalite priemyselného parku
12. Zoznam územných častí mesta pre ktoré je potrebné obstarať a schváliť územný plán zóny, resp. obstarať územno-plánovacie podklady.
Bez zmeny
13.	Zoznam verejnoprospešných stavieb.
	13.A. Stavby pre verejnoprospešné služby:
	Bez zmeny
	13.B. Stavby verejného technického vybavenia:
Bod 13.B.7. sa doplňuje 
... a  Urbanistickej štúdie pre zmenu územného plánu mesta Levoča.
Bod 13.B.8. sa doplňuje 
... a  Urbanistickej štúdie pre zmenu územného plánu mesta Levoča.
Bod 13.B.12. sa doplňuje 
... a  Urbanistickej štúdie pre zmenu územného plánu mesta Levoča.
Bod 13.B.13. sa doplňuje 
... a  Urbanistickej štúdie pre zmenu územného plánu mesta Levoča.
Bod 13.B.16. sa doplňuje 
... a  Urbanistickej štúdie pre zmenu územného plánu mesta Levoča.
Bod 13.B.17. sa doplňuje 
... a  výstavba regulačnej stanice plynu VTL/STL v areáli priemyselného parku.
Bod 13.B.18. sa doplňuje 
... a v areáli priemyselného parku..

4. SCHÉMA ZÁVÄZNÝCH ČASTÍ RIEŠENIA A VEREJNOPROSPEŠNÝCH STAVIEB